Zdźerowa wuroć

Zdźerowa wuroć (Persicaria lapathifolia, tež Polygonum lapathifolium, němsce Ampfer-Knöterich) je ród ze swójby wuroćowych rostlinow (Polygonaceae). Wona je kompleksna družina z wjacorymi poddružinami.

 Wopis 
Zdźerowa wuroć je jednolětna rostlina, kotraž docpěwa wysokosć wot 20 hač do 80 cm. Rostlina je často ćmowočerwjenje přeběžana a zwjetša zrunana.

Stołpiki su dudławe, rozhałuzowane, jejkojće-lancetojte a docpěwaja tołstosć wot 1 cm.

Łopjena njesu zwjetša ćmowy blak a su štyri króć hač wósom króć tak dołhe kaž šěroke.

 Kćenja 
Kćěje wot julija hač do oktobra. Běłe, čerwjenojte abo zelenojte kćenja docpěwaja dołhosć wot 2 hač do 3 mm a steja w 1-4 cm dołhich, cylindriskich, kłosojtych kwětnistwach. Kćenjowe přikrywne łopješka su róžojte abo běłe.

 Płody 
Jeli kćenjowe łopješka so roztworjuja, potom zawostanu hóčkojte zbytki na płodach. Bělkowiny wobsahowace płody su w železnej dobje na jědźnu cedlu ludźi słušeli.

 Stejnišćo 
Rosće na brjohach, w hrjebach, w błóćanych njerodźowach wobrostach, na wobkopankowych rolach a rědko na žitnych rolach. Preferuje mokre, jara wutkate pódy.

 Rozšěrjenje 
Rostlina je w Europje rozšěrjenja.

 Nóžki 

 Žórła 
 GU Naturführer Blumen, ISBN 3-7742-1507-3, strona 102, jako podobna družina Ampfer-Knöterich (P. lapathifolia) pod hesłom Wasser-Knöterich (Polygonum amphibium) 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 250, z wědomostnym mjenom Polygonum lapathifolium 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 38, z wědomostnymaj mjenomaj Persicaria lapathifolia a Polygonum lapathifolia 

 Eksterne wotkazy 

Kategorija:Wuroć